Antoloġija tal-poeżija u kotba tal-idjomi u l-qwiel ippubblikati mill-ġdid Il-kumpanija BDL Publishers għadha kemm ippubblikat it-tieni edizzjoni ta' tliet kotba, tal-awtur Charles Daniel Saliba, li jintużaw fi skejjel sekondarji. Il-kotba Idjomi Maltin għal studenti għaqlin u Qwiel Maltin għal studenti ħabrikin fihom ġabra ta' idjomi u qwiel miġbura taħt temi differenti, b'definizzjoni ta' kull qawl u idjoma, l-użu ta' kull qawl u idjoma f'sentenza u eżerċizzji varji addattati għal-livelli differenti. BDL Publishers ippubblikaw ukoll it-tieni edizzjoni tal-antoloġija tal-poeżija 75 Lehma 75 Fehma . Barra il-poeżiji, din l-antoloġija fiha nota bijografika fuq kull poeta, għażla ta' poeżiji ta' dawn il-poeti, noti fuq il-poeżiji u eżerċizzji varji għal-livelli differenti għal kull poeżija. Fih ukoll sezzjoni bit-termini letterarji akkumpanjati b'eżerċizzji varji, punti kif tistudja aħjar, u żewġ attivitajiet kulturali għall-istudenti Maltin u Għawdxin. Dawn il-kotba jinsabu fil-ħwienet ewlenin jew mill-websajt www.bdlbooks.com
Poem anthology and idiom and proverb collections republished